ခင်လေးဆွေ

ခင်လေးဆွေ (၂၃ ဇူလိုင် ၁၉၃၃ မွေးဖွား) သည် မြန်မာ့ ရုပ်ရှင်သရုပ်ဆောင်ဖြစ်သည်။ 

 ငယ်ဘဝ 
၁၉၃၃ ခု၊ဇူလိုင်  ၂၃ ရက်တွင် ဦးမောင်ချစ်၊ ဒေါ်အေးကြည်တို့က ဒိုက်ဦးမြို့၌ မွေးသည်။ ငယ်အမည်မှာ မအမာ ဖြစ်၏။

 အနုပညာခရီး 
ထီဆိုင်စာရေးမဘဝဖြင့် မိတ်ဆွေတဦးဖြစ်သော ဦးနော်၏ ချိတ်ဆက်ပေးမှုကြောင့်  ဆွေဗမာဖလင်ပိုင်ရှင် ဒါရိုက်တာ ဦးလွန်းဖေ နှင့် အဆက်အသွယ်ရရှိပြီး ၁၉၄၉ ခုနှစ်တွင် ဆွေဗမာဖလင်နှင့်  ၃ နှစ်စာချုပ်ကာ အနုပညာလောကထဲ စတင်ခြေချလာခဲ့သည်။

ဒါရိုက်တာ ဦးလွန်းဖေရိုက်သော မာန်စွယ် ဇာတ်ကားတွင် တင်ညွန့်နှင့်တွဲ၍ ခေါင်းဆောင်မင်းသမီးအဖြစ် စတင်သရုပ်ဆောင်သည်။

ဒါရိုက်တာ ဦးချစ်ဖေ ၏ ဗုဒ္ဓဂုဏ်ရောင်၊ဒါရိုက်တာ ဦးလွန်းဖေ နှင့် စကြာယာဥ်၊ဘုန်းစက်ရောင်၊ရွှေညှား ၊မှော်ဝိဇ္ဇာ၊အဿကုမ္မာ၊လောကီကြေးမုံ အစရှိသည့် အသံတိတ်၊အသံထွက် ရုပ်ရှင်ဇာတ်ကားများတွင် ပါဝင်သရုပ်ဆောင်ခဲ့သည်။

ဆွေဗမာဇလင် နှင့် စာချုပ် သက်တမ်းကုန်သည်နောက် ဇာတ်သဘင်အဖွဲ့ ပြဇာတ်များ လိုက်လံကပြခဲ့သည်။ထို့နောက် အေဝမ်းဖလင်သို့ ပြောင်းရွှေ့လုပ်ကိုင်ခဲ့ပြီး  အော်ယောက်ျား၊တွေးရခက်ကြီး၊ဒေးစွန်ပါ၊နှောင်ကြိုးမေတ္တာကားများ ဆက်လက်ရိုက်ကူးခဲ့သည်။

သူသည် ၁၉၅၆ ခုနှစ်တွင် ထိုင်းနိုင်ငံကုမ္ပဏီတခုနှင့် မြန်မာကုမ္ပဏီ အေဝမ်းတို့ မြန်မာနိုင်ငံတွင် ဖက်စပ်ရိုက်ကူးသော ဗမာ့အချစ် မှော်စံဝင် ဇာတ်ကား၌ ထိုင်းမင်းသားနှင့်တွဲ၍ အမျိုးသမီးဇာတ်ဆောင်နေရာမှ ပါဝင်ခဲ့သည်။၁၉၅၇ ခုနှစ်တွင် မင်းသားကြီးဦးကျော်ဖေ နှင့်အိမ်ထောင်ကျပြီး မာလာဦး ရုပ်ရှင်ကုမ္ပဏီ ထူထောင်သည်။ငါးပွင့်တစ်ခိုင်၊ချွေးနှင့်သွေးနှင့်ရင်းသည့်မြေ၊ပန်းပန်လျှက်ပါ အစရှိသည့် ရုပ်ရှင်ဇာတ်ကားများ ထုတ်လုပ်ခဲ့သည်။
သူသည် ကျော်ဆွေ၊ တင်ညွန့်၊ ဇေယျ၊ ခင်မောင်ညွန့်၊ ဖိုးပါကြီးတို့နှင့် အတွဲများသည်။ 

ရုပ်ရှင်လောကမှ ခေတ္တပျောက်ကွယ်သွားပြီးနောက် ဝင်းဦး၏ ဆောင်းအိပ်မက် ဇာတ်ကား၌ ဇာတ်ရံအဖြစ်ပါဝင်ကာ ရုပ်ရှင်လောကသို့ တကျော့ပြန်လာသည်။ဝင်းဦး၏ ဇာတ်ကားအများစုတွင် ဖိုးပါကြီးနှင့်တွဲ၍ ပါဝင်သည်။ယင်းအပြင် သူသည် မှုံရွှေရည်၊တစ်ကျော့နှစ်ကျော့တေးကိုသီ၊ကျောက်မဲအကျဥ်းသား၊တိမ်လွှာမို့မို့လွင် တို့တွင် ပါဝင် သရုပ်ဆောင်ခဲ့သည်။

 မိသားစုဘဝ 
၁၉၅၇ ခုနှစ် တွင် မင်းသား ကျော်ဖေနှင့် လက်ထပ်သည်။

 ပါဝင်ခဲ့သော ဇာတ်ကားများ 

 ကိုးကား 

ကဏ္ဍ:၁၉၃၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသမီး သရုပ်ဆောင်များ